
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 11Csp/90/2025 8125207856 22. 06. 2026 JUDr. Andrea Zolotová ECLI:SK:OSVT:2026:8125207856.7
Opravné uznesenie Okresný súd Vranov nad Topľou v spore žalobkyne: A. B. C., nar. XX.XX.XXXX, bytom C. XX, XXX XX D., zastúpená: JUDr. Dáša Komková, advokátka, AK so sídlom Hlavná 27, 080 01 Prešov, proti žalovanému:EOS KSI Slovensko, s.r.o., so sídlom Prievozská 2, 821 09 Bratislava, IČO: 35 724 803, zastúpený: Remedium Legal, s.r.o., so sídlom Prievozská 2, 821 09 Bratislava, IČO: 53 255 739, o zdržanie sa použitia Dohody o zrážkach zo mzdy, takto rozhodol: I. O p r a v u j e záhlavie rozsudku Okresného súdu Vranov nad Topľou č.k. 11Csp/90/2025-113 zo dňa 13.05.2026, ktoré správne znie: „ Okresný súd Vranov nad Topľou sudkyňou JUDr. Andreou Zolotovou v spore žalobkyne: A. B. C., nar. XX.XX.XXXX, bytom C. XX, XXX XX D., zastúpená: JUDr. Dáša Komková, advokátka, AK so sídlom Hlavná 27, 080 01 Prešov, proti žalovanému: EOS KSI Slovensko, s.r.o., so sídlom Prievozská 2, 821 09 Bratislava, IČO: 35 724 803, zastúpený: Remedium Legal, s.r.o., so sídlom Prievozská 2, 821 09 Bratislava, IČO: 53 255 739, o zdržanie sa použitia Dohody o zrážkach zo mzdy, takto“ II. Vo zvyšnej časti zostáva vyššie uvedený rozsudok nezmenený a toto uznesenie tvorí jeho súčasť. III. O p r a v u j e záhlavie opravného uznesenia Okresného súdu Vranov nad Topľou č.k. 11Csp/90/2025-120 zo dňa 19.05.2026, ktoré správne znie: „ Okresný súd Vranov nad Topľou v spore žalobkyne: A. B. C., nar. XX.XX.XXXX, bytom C. XX, XXX XX D., zastúpená: JUDr. Dáša Komková, advokátka, AK so sídlom Hlavná 27, 080 01 Prešov, proti žalovanému: EOS KSI Slovensko, s.r.o., so sídlom Prievozská 2, 821 09 Bratislava, IČO: 35 724 803, zastúpený: Remedium Legal, s.r.o., so sídlom Prievozská 2, 821 09 Bratislava, IČO: 53 255 739, o zdržanie sa použitia Dohody o zrážkach zo mzdy, takto“ IV. Vo zvyšnej časti zostáva vyššie uvedené uznesenie nezmenené a toto uznesenie tvorí jeho súčasť. odôvodnenie: 1. Žalobkyňa sa podanou žalobou domáhala vydania rozhodnutia, ktorým by súd uložil žalovanému povinnosť zdržať sa použitia Dohody o zrážkach zo mzdy k Zmluve o úvere č. 14369 VS 6058117 zo dňa 20.11.2005 na výkon zrážok zo mzdy žalobkyne. 2. Súd v danom spore dňa 13.05.2026 vyhlásil rozsudok v tomto znení: I. Žalovaný je p o v i n n ý zdržať sa použitia Dohody o zrážkach zo mzdy k zmluve o úvere č. 14367, VS: 6058117 zo dňa 20.11.2008 na výkon zrážok zo mzdy žalobkyne.
II. Žalobkyňa má voči žalovanému nárok na náhradu trov konania v rozsahu 100 % s tým, že o výške tejto náhrady bude rozhodnuté súdom prvej inštancie v samostatnom uznesení v lehote 60 dní po právoplatnosti rozhodnutia, ktorým sa konanie končí. 3. Súd následne zistil, že pri vyhlásení rozsudku došlo k zrejmej nesprávnosti v I. výroku rozsudku pri vyhlasovaní rozhodnutia, preto opravným uznesením č.k. 11Csp/90/2025-120 zo dňa 19.05.2026 opravil výrok rozsudku. 4. Následne žalobkyňa prostredníctvom svojej právnej zástupkyne, podaním doručeným súdu dňa 08.06.2026, požiadala o opravu záhlavia rozsudku a opravného uznesenia v časti označenia žalovaného, ktorý má byť označený ako EOS KSI Slovensko, s.r.o., Prievozská 2, 821 09 Bratislavamestská časť Ružinov, IČO: 35 724 803. 5. V zmysle ust. § 234 ods. 2 zákona č. 160/2015 Z.z. Civilného sporového poriadku (ďalej len „CSP“), ak nie je ďalej ustanovené inak, použijú sa na uznesenie primerane ustanovenia o rozsudku. 6. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 7. Uvedené ustanovenie umožňuje súdu, ktorý rozhodnutie vydal, opraviť v ňom aj bez návrhu „chyby v písaní, počítaní a iné zrejmé nesprávnosti“. Kým pojmy „chyby v písaní“, resp. „chyby v počítaní“ sú pomerne jednoznačné, je pojem „iná zrejmá nesprávnosť“ relatívne neurčitým pojmom. Už vzhľadom na systematickú úpravu nápravy inej zrejmej nesprávnosti spolu s chybami v písaní a počítaní je zrejmé, že na jednej strane môže ísť len o také chyby, ktoré sú podobného druhu ako chyba v písaní alebo počítaní, na druhej strane musí ísť svojím obsahom o iné než pisárske alebo počtárske chyby, ak k ich vzniku došlo okamžitým zlyhaním mechanickej alebo duševnej činnosti osoby, ktorá sa zúčastnila vyhlásení alebo vyhotovení rozhodnutia (porov. Rc 37/1969). 8. Po oboznámení sa s obsahom spisu a vyššie uvedeným rozsudkom a opravným uznesením súd zistil, že v záhlaví rozsudku zo dňa 13.05.2026 a v záhlaví opravného uznesenia zo dňa 19.05.2026 uviedol nesprávneho žalovaného, preto pristúpil k vydaniu tohto opravného uznesenia v zmysle vyššie citovaného zákonného ustanovenia. 9. Opravné uznesenie tvorí neoddeliteľnú súčasť rozsudku č.k. 11Csp/90/2025-113 zo dňa 13.05.2026 a opravného uznesenia č.k. 11Csp/90/2025-120 zo dňa 19.05.2026. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Vranov nad Topľou, písomne, v príslušnom počte vyhotovení. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2026:8125207856.7 (dáta aktuálne k 14. 11. 2026). Záväzné je znenie zverejnené súdom.




